A logo with an owl in the center

Description automatically generatedA green and white logo with a tree and text

Description automatically generated**![A black text on a white background

Description automatically generated]()**

**ΕΝΤΥΠΟ ΣΧΕΔΙΑΣΜΟΥ ΤΟΥ ΠΑΙΔΑΓΩΓΙΚΟΥ ΠΛΑΝΟΥ**

Η ενσωμάτωση του χώρου πρασίνου στη διδασκαλία, δημιουργεί μαθησιακές εμπειρίες και ευκαιρίες για την επανασύνδεση του ατόμου με τη φύση, την ενίσχυση της βαθύτερης κατανόησης της περιβαλλοντικής αειφορίας και προάγει παράλληλα τη διαθεματική μάθηση. Η αξιοποίηση των χώρων πρασίνου ως εργαλείο διδασκαλίας και μάθησης μπορεί να προσφέρει πρακτικές εμπειρίες και γνώσεις στους μαθητές/μαθήτριες να αξιοποιηθεί στο πλαίσιο του Αναλυτικού Προγράμματος ειδικότερα της Εκπαίδευσης για το Περιβάλλον και την Αειφόρο Ανάπτυξη, αλλά και στο πλαίσιο των Αναλυτικών Προγραμμάτων των άλλων μαθημάτων.

Για την Προδημοτική και Δημοτική Εκπαίδευση το συγκεκριμένο πρόγραμμα μπορεί να αποτελέσει το ζήτημα για τον σχεδιασμό της Αειφόρου Περιβαλλοντικής Εκπαιδευτικής Πολιτικής (ΑΠΕΠ) του σχολείου. Για τη Μέση Γενική Εκπαίδευση (ΜΓΕ) και τη Μέση Τεχνική και Επαγγελματική Εκπαίδευση και Κατάρτιση (ΜΤΕΕΚ) η διαμόρφωση του πράσινου χώρου μπορεί να αποτελέσει πρόγραμμα της σχολικής μονάδας.

|  |
| --- |
|  |
| **Πρακτικές τεχνικές**  Στο πράσινο χώρο που θα δημιουργηθεί θα γίνει φύτευση ενδημικών φυτών, φυτών της χλωρίδας της Κύπρου.  Ο χώρος θα αξιοποιηθεί παιδαγωγικά:   * Κατά την προετοιμασία -προγραμματισμό για φύτευση αφού οι μαθητές/τριες διερευνώντας βιβλιογραφικά ή μέσω συνεντεύξεων για τους βέλτιστους συνδυασμούς φύτευσης αποκτώντας με αυτό τον τρόπο πρακτικές δεξιότητες για την δημιουργία του κήπου. * Κατά τη φύτευση του κήπου αφού οι μαθητές/τριες θα αποκτήσουν πρακτικές δεξιότητες για της τεχνικές φύτευσης, απόσταση από το ένα φυτό ως προς το άλλο, κ.α * Κατά τη συντήρηση του κήπου καθώς διαφορετικές ομάδες μαθητών κατά διαφορετικά χρονικά διαστήματα θα είναι υπεύθυνες για την συντήρηση και αναβάθμιση του κήπου |
|  |
| **Παιδαγωγικές μέθοδοι**  Ο χώρος πρασίνου θα αξιοποιηθεί παιδαγωγικά τόσο σε γνωσιολογικό, εφαρμοστικό και αναλυτικό επίπεδο:  Σε γνωσιολογικό επίπεδο δίπλα από κάθε διαφορετικό είδος φυτού, ομάδες μαθητών/τριών θα ετοιμάσουν ψηφιακό υλικό το οποίο θα μπορεί να είναι προσβάσιμο από τους οι επισκέπτες μέσω QR κωδικού. Το ψηφιακό υλικό θα περιλαμβάνει την βοτανική ταυτότητα του φυτού με πληροφορίες αναφορικά με τη διάρκεια φύτρωσης, τη διάρκεια ζωής του φυτού, την περίοδο ανθοφορίας, τον τρόπο επικονίασης κ.α. Επιπλέον ο επισκέπτης θα μπορεί να αντλήσει πληροφορίες σχετικά με τη διασύνδεση του φυτού με λαογραφικά στοιχεία και την χρήση του φυτού τόσο σήμερα όσο και στα παλαιότερα χρόνια.  Σε εφαρμοστικό επίπεδο ομάδες μαθητών/τριών με την υποστήριξη καθηγητών/τριών από διάφορες ειδικότητες θα μπορούν να συλλέγουν δεδομένα αναφορικά με την ανάπτυξη των φυτών, την ανθοφορία, την επικονίαση κοκ για τη διεξαγωγή ερευνητικών εργασιών. Επίσης στο εφαρμοστικό επίπεδο θα δημιουργηθούν δράσεις όπως περιβαλλοντικό – εκπαιδευτικό κυνήγι θησαυρού ή ακόμη διξαγωγή μαθημάτων σε ένα μη τυπικό μαθησιακό περιβάλλον.  Σε αναλυτικό επίπεδο οι μαθητές/τριες θα μπορούν χρησιμοποιώντας τα δεδομένα που συνέλεξαν να προχωρούν σε δημιουργία υποθέσεων και πρωτοκόλλων για τη βελτιστοποίηση της ανάπτυξης ή την χρήση προϊόντων που θα παράγονται από το χώρο για περαιτέρω μελέτη. |
|  |
| **Δραστηριότητες αξιοποίησης χώρου πρασίνου και ευθυγράμμιση με το Αναλυτικό Πρόγραμμα**   |  |  | | --- | --- | | **Βοηθητικές ερωτήσεις** | **Σύνδεση με το ΑΠ** | | Πώς θα αξιοποιηθεί ο χώρος πρασίνου για τη διδασκαλία περιβαλλοντικής διαχείρισης, αειφόρων πρακτικών και την ανάδειξη της σημασίας της βιοποικιλότητας | **Εκπαίδευση για την Αειφόρο Ανάπτυξη**  (κομποστοποίηση, εξοικονόμηση νερού, βιολογικές μέθοδοι κηπουρικής, πρακτικές δραστηριότητες στον κήπο) | | Πώς θα αξιοποιηθεί με πρακτικό τρόπο, ο χώρος πρασίνου για τη διδασκαλία επιστημονικών εννοιών, ώστε να καταστεί ζωντανό εργαστήριο; | **Φυσικές Επιστήμες - Βιολογία**  Κύκλος ζωής των φυτών, φωτοσύνθεση και παράγοντες που την επηρεάζουν, επικονίαση, κύκλος του νερού, κύκλος άνθρακα, αλληλεξάρτηση των ζωντανών οργανισμών, οικοσυστήματα, κληρονομικότητα και νόμοι του Μέντελ, Κυτταρική αναπνοή, Τροφικές σχέσεις, Οικολογικές πυραμίδες | | Πώς θα καλλιεργηθούν μαθηματικές δεξιότητες αξιοποιώντας τον χώρο πρασίνου (μέτρηση της ανάπτυξης των φυτών, υπολογισμός διαστάσεων υποστυλωμάτων για τα φυτά, κ.λπ); | **Μαθηματικά**  (εκτίμηση, γραφική παράσταση, ανάλυση δεδομένων, κ.λπ) | | Πώς μπορεί να προωθηθεί η σημασία της υγιεινής διατροφής και γενικότερα της υγείας μας; | **Αγωγή Υγείας - Οικιακή Οικονομία**  (καλλιέργεια φρούτων, λαχανικών, βοτάνων, τοπικά προϊόντα, παραδοσιακή ιατρική και γιατροσόφια, κ.λπ ) | | Πώς θα καλλιεργηθεί η δημιουργικότητα των μαθητών/μαθητριών; | **Τέχνη, Σχεδιασμός και Δημιουργικότητα**  (υπαίθριες καλλιτεχνικές εγκαταστάσεις, έργα τέχνης, χρήση φυσικών υλικών από τον κήπο, ημερολόγιο φύσης, ξενοδοχείο εντόμων, υποστήριξη φυτών, φράκτης, μετεωρολογικός σταθμός κ.λπ) | | Πώς επηρεάζει η μορφολογία, το κλίμα και οι καιρικές συνθήκες που επικρατούν σε μια περιοχή την ανάπτυξη των φυτών; | **Γεωγραφία**  (παρατήρηση καιρικών συνθηκών, μέτρηση υγρασίας, θερμοκρασίας κ.λπ.) | | Πώς θα καλλιεργηθεί ο σεβασμός και η αγάπη προς το πράσινο και πώς θα αναδειχθεί η σχέση του λαού ιστορικά, κοινωνικά, πολιτιστικά με τα Δάση και εν γένει με τη Μεσογειακή βλάστηση; | **Γλώσσα, Λογοτεχνία, Ιστορία**  **(**Μελέτη κειμένων, ποιημάτων, ιστορικών πηγών που φανερώνουν τη σχέση του λαού μας με τα Δάση, το πράσινο κ.λπ.). | |
| Ποιες ικανότητες STEAMΕ θα επιδιώξετε να αναπτυχθούν μέσα από την εφαρμογή του προγράμματος;   * Οι μαθητές/τριες θα αναπτύξουν ικανότητες παρατήρησης μοτίβων είτε σε δομές, γεγονότα, δεδομένα/αριθμούς ώστε να οδηγηθούν σε συλλογή, ταξινόμηση, οργάνωση και κατηγοριοποίηση ώστε να κάνουν υποθέσεις και ερωτήσεις σχετικά με τους παράγοντες που προκαλούν αυτά (σύνδεση με την ανακαλυπτική/διερευνητική μάθηση) * Οι μαθητές/τριες θα αναπτύξουν ικανότητες προσδιορισμού της αιτίας που προκαλεί ένα γεγονός και τη διερεύνηση των ,μηχανισμών με τους οποίους προκαλούνται τα γεγονότα. Αυτά μπορούν να προκαλέσουν δεδομένα ώστε να γίνει πρόβλεψη σε «παρόμοια» γεγονότα. * Οι μαθητές/τριες θα αναπτύξουν ικανότητες αντίληψης των κλιμάκων, αναλογιών και ποσοτήτων. * Οι μαθητές/τριες θα αναπτύξουν ικανότητες κατασκευής συστημάτων και μοντέλων. Για τη μελέτη ενός συστήματος θα πρέπει να καθοριστεί ποιο είναι το σύστημα και τα μέρη του, ποιο είναι το περιβάλλον του και να προσδιορισθεί ποιο είναι το μοντέλο του συστήματος και πως αυτό αλληλοεπιδρά με το περιβάλλον του. * Οι μαθητές/τριες θα αναπτύξουν ικανότητες αναφορικά με τη ενέργεια και την ύλη. Συγκεκριμένα μέσα από την παρατήρηση της ροής ενέργειας, της μάζας οι μαθητές/τριες θα αναπτύξουν ικανότητες προσδιορισμού των δυναμικών καταστάσεων των συστημάτων και τους περιορισμούς τους. * Οι μαθητές/τριες θα αναπτύξουν ικανότητες μελέτης της δομής και λειτουργίας δηλ. πως δομείται ένα αντικείμενο ή ένας ζωντανός οργανισμός καθώς και στο τρόπο που τα υποσυστήματα προσδιορίζουν τις ιδιότητες του συστήματος. * Οι μαθητές/τριες θα αναπτύξουν ικανότητες αναφορικά με την δυναμική κατάσταση μεταξύ σταθερότητας και ροής δηλ. τον προσδιορισμό των παραμέτρων που μεταβάλλουν ένα φυσικό σύστημα σε μη σταθερό, τον προσδιορισμό του ρυθμού αλλαγής κ.α |
|  |
| **Ενημέρωση/Επιμόρφωση**  Οι συντονιστή ομάδα του προγράμματος αποτελείται από μαθητές/τριες, εκπαιδευτικούς, μέλη του συνδέσμου γονέων, μέλη του βοηθητικού προσωπικού.  Σε πρώτο χρόνο θα ενημερωθεί το σύνολο της σχολικής μονάδας για θέματα σχετικά με το χωέρου πρασίνου από τους αντίστοιχους εκπροσώπους στην συντονιστική ομάδα.  Σε δεύτερο χρόνο θα οργανωθούν επισκέψεις από όλα τα μέλη της σχολικής μονάδας όπου θα γίνει επιτόπια ενημέρωση για τα θέματα του χώρου πρασίνου καθώς και πως μπορούν όλοι να συμβάλλουν για την υλοποίηση και επιτυχή λειτουργία του. |
|  |
| **Συμμετοχή και Δράση**  Μέσα από την ενημέρωση καθώς και τις επιτόπιες επισκέψεις θα ενημερωθεί το σύνολο της σχολικής μονάδας για το χώρο πρασίνου. Ιδιαίτερα οι μαθητές/τριες μέσω της εκ περιτροπής φροντίδας του χώρου καθώς και τις πολύπλευρες δράσεις θα έχουν την ευκαιρία να συμμετέχουν τόσο σε γνωσιολογικό όσο και σε εφαρμοστικό και αναλυτικό επίπεδο. |
|  |
| **Δεξιότητες ζωής**  Όλοι οι συμμετέχοντες τόσο στην συντονιστική ομάδα όσο και σε ολόκληρη την σχολική μονάδα που θα συμμετέχουν στις διάφορες δράσεις θα έχουν την ευκαιρία να αναπτύξουν δεξιότητες ζωής όπως φύτευση, πότισμα, ξεχόρτισμα, συγκομιδή, διάθεση και επεξεργασία τελικού προϊόντος. |
|  |
| **Τοπική κοινότητα και ευρύτερη κοινωνία:**   1. Ο χώρος πρασίνου θα φυτεύει με ενδημικά φυτά, Κυπριακή χλωρίδα. Μέσω QR κωδικού που θα υπάρχει δίπλα από κάθε φυτό ο επισκέπτης θα μπορεί να αντλήσει πληροφορίες για τη διασύνδεση του φυτού με λαογραφικά στοιχεία και την χρήση του φυτού τόσο σήμερα όσο και στα παλαιότερες εποχές. Επίσης θα αναφέρονται στοιχεία για πιθανή σημασία του φυτού στην πολιτιστική κληρονομία ή σε παραδοσιακές πρακτικές καλλιέργειας. 2. Σε όλα τα στάδια δημιουργίας, συντήρησης και λειτουργίας του χώρου πρασίνου θα εμπέκονται ενεργά οι μαθητές/τριες οι οποίοι θα εμπλουτίσουν τις γνώσεις και δεξιότητες τους από τους διάφορους συνεργάτες (κηπουροί, αγρότες, τοπιοτέχνες, ειδικοί/ειδικές σε θέματα περιβάλλοντος, κ.α), με τους οποίους θα συ συνεργαστεί το σχολείο. 3. Το Λανίτειο Λύκειο βρίσκεται στο κέντρο της Λεμεσού και είναι ανοικτό σχολείο. Επιπλέον ο χώρος πρασίνου βρίσκεται πίσω από το νέο μουσείο που θα δημιουργηθεί και αναμένεται αν προσελκύει πολλούς επισκέπτες. Άρα οι διάφορες δράσεις (π.χ. κυνήγι κρυμμένου θησαυρού) θα είναι στη διάθεση και των επισκεπτών. Με αυτό τον τρόπο αναμένουμε μεγάλη διάχυση του χώρου πρασίνου και των δράσεων του. |
|  |
| **Συνεργασίες και συνέργειες** |